Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 2. számú melléklet a 89/2005. (V. 5.) Korm. rendelethez
Paragraph Index: 855

1. BEVEZETÉS 1.1. A SZABÁLYZAT CÉLJA 1.001. Jelen Szabályzat célja a minõségirányítási alapkövetelmények meghatározása a nukleáris biztonság növelése érdekében, a minõség eléréséhez alkalmazott módszerek folyamatos tökéletesítése és a minõségirányítási rendszer folyamatos fejlesztése révén. A Szabályzat valamennyi tevékenységet tervezhetõ, megvalósítható, felülvizsgálható és továbbfejleszthetõ folyamatként kezeli. 1.002. A Szabályzat alapvetõ rendeltetése az atomerõmû biztonságának elõsegítése, támogatása és szavatolása a helyszín kiválasztása, tervezés, létesítés, üzembe helyezés, üzemeltetés és megszüntetés során. 1.003. A Szabályzat alapkövetelményeire vonatkozó kiegészítõ információkat a függelék ismerteti, amely jelen kötet elválaszthatatlan részét képezi. Jelen Szabályzatban foglalt követelmények teljesítéséhez az OAH fõigazgatója által kiadott útmutatók nyújtanak segítséget. 1.2. A SZABÁLYZAT HATÁLYA 1.004. Jelen szabályzat követelményei a Magyar Köztársaság területén létesíteni kívánt vagy már üzemelõ atomerõmûre vonatkoznak. A Szabályzat alapkövetelményeket rögzít az atomerõmûvek telephelyének kiválasztásához, tervezéséhez, létesítéséhez, üzembe helyezéséhez, üzemeltetéséhez (beleértve a karbantartást is), átalakításához, megszüntetéséhez (az üzemeltetési tevékenység végleges leállításához és a leszereléshez). A felsorolt tevékenységek értelemszerûen magukba foglalják még az alábbi, atomerõmûvel kapcsolatos tevékenységeket is: kutatás-fejlesztés, mûszaki háttértevékenység, beszerzés, raktározás, kezelés, szállítás, gyártás, felállítás, szerelés, vizsgálat, javítás, üzemanyaggal kapcsolatos mûveletek, lebontás. 1.005. A követelmények betartása mindazok számára kötelezõ, akik az atomerõmûben vagy annak részére nukleáris biztonságot érintõ tevékenységet végeznek. 1.006. Az Engedélyes köteles a minõségirányítási rendszer alapkövetelményeinek maradéktalan teljesítését igazolni a Hatóság részére.

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes